สหกรณ์ขยับดอกฝากสกัดเงินออก3พันล้าน
&nbsp;
18 ส.ค. 2554

โพสต์ทูเดย์ — ชุมนุมสหกรณ์กัดฟันสู้ธนาคาร ออกตั๋วสัญญาใช้เงินชูดอกเบี้ย 3.75% จ่ายดอกเบี้ยทุกเดือน ตั้งเป้าระดมเงิน 3,000 ล้านบาท 
นายเฉลิมพล ดุลสัมพันธ์ ประธานชุมนุมสหกรณ์ออมทรัพย์แห่งประเทศไทย (ชสอ.) เปิดเผยว่า ชสอ.ปรับอัตราดอกเบี้ยตั๋วสัญญาใช้เงินเพิ่มขึ้น จากเดิม 2.5% เป็น 3.75% หรือเพิ่มขึ้นกว่า 1.25% โดยมีผลวันที่ 12 มิ.ย.นี้เป็นต้นไป 
ทั้งนี้ เพื่อรักษาฐานลูกค้าเดิมไม่ให้เงินไหลออก เนื่องจากปัจจุบันมีธนาคารพาณิชย์หลายแห่งออกหุ้นกู้เพื่อระดมเงิน ประกอบกับกระทรวงการคลังออกพันธบัตรไทยเข้มแข็ง ทำให้เกรงว่าลูกค้าจะถอนเงินไปลงทุนพันธบัตรดังกล่าว 
ชสอ.ได้ออกตั๋วสัญญาใช้เงิน 2 ปี 3 ปี และ 4 ปี โดยตั้งเป้าหมายระดมเงิน 3,000 ล้านบาท โดยตั๋วสัญญาใช้เงินอายุ 2 ปี อัตราดอกเบี้ย 3% จากเดิม 22.5% ตั๋วสัญญาใช้เงินอายุ 3 ปี ดอกเบี้ย 3.25% จากเดิมดอกเบี้ย 22.25% ตั๋วสัญญาใช้เงินอายุ 4 ปี อัตราดอกเบี้ย 3.75% จากเดิม 2.52.75% โดยจ่ายดอกเบี้ยทุกเดือน 
ชสอ.เชื่อมั่นว่าจะสามารถแข่งขันได้ และรักษาฐานลูกค้าเงินฝากไว้ อย่างไรก็ตามในส่วนอัตราดอกเบี้ยเงินกู้ยังไม่มีนโยบายที่จะปรับอัตราดอกเบี้ยเพิ่มขึ้น 
โดยปัจจุบันอัตราดอกเบี้ยเงินกู้ระยะสั้นอยู่ที่ 3.25% อัตราดอกเบี้ยเงินกู้ระยะปานกลาง 4.25% และอัตราดอกเบี้ยเงินกู้ระยะยาว 4.5% 
สำหรับผลตอบแทนพันธบัตรไทยเข้มแข็งอายุ 6 ปี จ่ายดอกเบี้ยเป็นอัตราขั้นบันไดเฉลี่ย 4.17% โดยจะจ่ายปีละ 2 ครั้ง ธนาคารกรุงศรีอยุธยาออกหุ้นกู้ด้อยสิทธิอายุ 10 ปี ดอกเบี้ย 4.87% ธนาคารไทยพาณิชย์ออกตั๋วแลกเงินอายุ 4 ปี อัตราดอกเบี้ย 3% ธนาคารกสิกรไทยออกหุ้นกู้ด้อยสิทธิอายุ 10 ปี ดอกเบี้ย 4.5%
ก่อนหน้านี้ ชสอ. ได้ขยายวงเงินกู้ให้กับสมาชิกสหกรณ์เพิ่มขึ้นเพื่อให้สหกรณ์สมาชิกมีความคล่องตัวการบริหารเงิน เพื่อแก้ปัญหาสภาพคล่องล้นรวมทั้งปรับดอกเบี้ยเงินฝากเพื่อแก้ปัญหาเงินไหลออก หลังรัฐบาลมีการออกพันธบัตรออมทรัพย์และเอกชนมีการออกหุ้นกู้ดอกเบี้ยสูงอย่างต่อเนื่อง